cyanic-selkie/wikianc huggingface dataset:
অ্যালকোহল
আলকোহল শব্দটি আরবি শব্দ "আল-কুহ" থেকে এসেছে যার অর্থ সাধারণভাবে ইথানল। ইথানল বর্ণহীন একধরনের উদ্বায়ী তরল যা গাঁজনের মাধ্যমে আখ থেকে তৈরি করা যায়।
শ্রেণীকরণ
আলকোহলকে সাধারণত প্রাইমারি (১ ডিগ্রি), সেকেন্ডারি (২ ডিগ্রি) ও টারসিয়ারি (৩ ডিগ্রি) এই তিনভাগে ভাগ করা হয়। ইথানল, আইসোপ্রোপাইল আলকোহল, টারসিয়ারি বিউটাইল অ্যালকোহল যথাক্রমে প্রাইমারি, সেকেন্ডারি ও টারসিয়ারি অ্যাকোহলের সবচাইতে সরল উদাহরণ।
সাধারণ আলকোহল
সবচাইতে সরল ও বহুল ব্যবহৃত অ্যালকোহলের মধ্যে মিথানল ও ইথানল উল্লেখযোগ্য।
নামকরণ
IUPAC এর নিময় অনুসারে আলকেন-এর নামের শেষের "e" এর পরিবর্তে "ol" বসিয়ে সাধারণ ভাবে অ্যালকোহলের নামকরণ করা হয়। যেমন মিথেন ও ইথেন (Methane, Ethane) এর শেষের "e" এর পরিবর্তে "ol" বসিয়ে যথাক্রমে মিথানল ও ইথানল (Methanol, Ethanol) নামকরণ করা হয়।
হাইড্রক্সিল কার্যকরী গ্রুপের অবস্থান বুঝাতে "e" এর পরিবর্তে "ol" বসানোর আগে সংখ্যা ব্যবহার করা হয়। যেমন CH3CH2CH2OH কে বলা হয় প্রোপান-১-অল,(propan-1-ol ) CH3CHOHCH3 কে বলা হয় প্রোপান-২-অল (propan-2-ol)।
অন্যভাবে অ্যালকাইল গ্রুপ বা অন্য কোন কার্বন শৃঙ্খলের নামের শেষে অ্যালকোহল বসিয়েও নামকরণ করা হয়। যেমন মিথেন ও ইথেন থেকে আসে যথাক্রমে মিথাইল ও ইথাইল গ্রুপ এবং এদের সংশিষ্ট অ্যালকোহলকে বলা হয় মিথাইল অ্যালকোহল, ইথাইল অ্যালকোহল।
ইন্টারন্যাশনাল স্ট্যান্ডার্ড ইউনিভার্সিটি
ইন্টারন্যাশনাল স্ট্যান্ডার্ড ইউনিভার্সিটি বাংলাদেশের একটি বেসরকারি বিশ্ববিদ্যালয়। এটি ঢাকার মহাখালীতে ২০১৮ সালে প্রতিষ্ঠিত হয়।
উপাচার্যগণ
নিম্নোক্ত ব্যক্তিবর্গ ইন্টারন্যাশনাল স্ট্যান্ডার্ড ইউনিভার্সিটির উপাচার্য হিসেবে দায়িত্ব পালন করেন:
অনুষদ ও বিষয়সমূহ
ইন্টারন্যাশনাল স্ট্যান্ডার্ড ইউনিভার্সিটিতে বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়:
বৃহৎ ম্যাগেলানিক মেঘ
একে সর্পিল ম্যাগালানিক হিসেবে শ্রেণীকরণ করা হয়। এর একটি জ্যামিতিকভাবে বন্ধ-কেন্দ্রিক নাক্ষত্রিক বার রয়েছে যাদ্দারা অনুমিত হয় যে সম্ভবত ক্ষুদ্র ম্যাগেলানিক মেঘ (এসএমসি) এবং মিল্কিওয়ের মাধ্যাকর্ষণ থেকে সৃষ্ট বেলোর্মি মিথস্ক্রিয়ার কারণে সর্পিল বাহুগুলির বিচূর্ণ হওয়ার আগে এটি একটি বামন সর্পিল ছায়াপথ ছিল।
প্রায় −৭০° বিষুবলম্ব সম্পন্ন হওয়ায়, এলএমসি পৃথিবীর দক্ষিণ গোলার্ধ থেকে এবং ২০°N পর্যন্ত উত্তর থেকে একটি ম্লান "মেঘ" হিসাবে দেখা যায়। ইহা নক্ষত্রমন্ডল ডোরাডো ও মেনসায় দ্ব্যর্থক অবস্থান করে। খালি চোখে প্রায় ১০°-র আপাত দৈর্ঘ্য রয়েছে, যা চাঁদের ব্যাসের ২০ গুণ বেশি, আলোক দূষণ থেকে দূরে অন্ধকার স্থানগুলি থেকে।
প্রায় ২.৪ বিলিয়ন বছরের মধ্যে মিল্কিওয়ে এবং এলএমসির সংঘর্ষের আশা করা হয়।
ঈশানচন্দ্র সরকার
রায়সাহেব ঈশানচন্দ্র সরকার (১৮৪০–১৯১৫) একজন জমিদার ও সমাজসেবী।
পরিচয়
ঈশানচন্দ্র সরকার ১৮৪০ সালে ফরিদপুরের কোতোয়ালী থানার ঈশান গোপালপুরে জন্মগ্রহণ করেন।
সমাজ সেবা
জমিদারি থেকে প্রাপ্ত অর্থের বিশাল অংশই তিনি সমাজসেবামূলক কর্মকাণ্ডে ব্যয় করতেন। তার জমিদারি এলাকার বাইরেও বৃহত্তর ফরিদপুরে তিনি বিভিন্ন জনকল্যাণমুলক কর্মকাণ্ড পরিচালনা করতেন। ঈশানচন্দ্র সরকার ঈশান গোপালপুরে তার নিজের খরচে একটি দাতব্য চিকিৎসালয় গড়ে তোলেন।
শিক্ষানুরাগী ঈশানচন্দ্র সরকার ১৮৮৫ সালে ফরিদপুর শহরে নিজ জমিতে ঈশান ইনস্টিটিউশন নামে একটি মাধ্যমিক বিদ্যালয় প্রতিষ্ঠা করেছিলেন, যেখানে প্রভাতী বিভাগে মেয়েরা এবং দিবা বিভাগে ছেলেরা পড়ত। পরবর্তীকালে একই স্থানে শুধুমাত্র মেয়েদের জন্য ঈশান বালিকা উচ্চ বিদ্যালয় গড়ে তোলা হয়েছে।
পিটার পোলক
পিটার ম্যাকলিন পোলক (Peter Pollock; জন্ম: ৩০ জুন ১৯৪১) স্কটিশ বংশোদ্ভূত ও নাটাল প্রদেশের পিটারমারিৎজবার্গে জন্মগ্রহণকারী সাবেক ও বিখ্যাত দক্ষিণ আফ্রিকান আন্তর্জাতিক ক্রিকেট তারকা। ‘পুচ’ ডাকনামে পরিচিত পিটার পোলক দক্ষিণ আফ্রিকা ক্রিকেট দলের পক্ষে টেস্ট ক্রিকেটে অংশগ্রহণ করেছেন।
দলে তিনি মূলতঃ ডানহাতি ফাস্ট বোলার ছিলেন। এছাড়াও, নিচেরসারির কার্যকরী ডানহাতি ব্যাটসম্যান হিসেবেও ভূমিকা রেখেছেন। বর্তমানে তিনি দক্ষিণ আফ্রিকা ক্রিকেট দলের নির্বাচকমণ্ডলীর সদস্য।
প্রারম্ভিক জীবন
এডিনবরায় জন্মগ্রহণকারী অ্যান্ড্রু পোলক তার বাবা ছিলেন। মন্ত্রী থাকা অবস্থায় দক্ষিণ আফ্রিকা চলে আসেন তিনি। ক্রীড়াক্ষেত্রে উল্লেখযোগ্য অবদানকারী শিক্ষা প্রতিষ্ঠান গ্রে হাই স্কুলে গ্রেইমের সাথে তিনিও অধ্যয়ন করেন। পিটারের সাথে তার ভাই গ্রেইম পোলকও দক্ষিণ আফ্রিকা দলের নিয়মিত সদস্য ছিলেন। তার দুই ভাইপো ট্রান্সভাল ও লিচেস্টারশায়ারের পক্ষে প্রথম-শ্রেণীর ক্রিকেটে প্রতিনিধিত্ব করেছেন। তার সন্তানদের মধ্যে শন পোলক সর্বাপেক্ষা খ্যাতি অর্জন করেন ও বৈশ্বিকভাবে অন্যতম সেরা অল-রাউন্ডারের মর্যাদা পেয়েছেন।
খেলোয়াড়ী জীবন
১৯৬১ সালে ডারবানে সফরকারী নিউজিল্যান্ড দলের বিপক্ষে কলিন ব্ল্যান্ড ও কেনেথ ওয়াল্টারের সাথে তার একযোগে টেস্ট অভিষেক পর্ব সম্পন্ন হয়। ঐ টেস্টের দ্বিতীয় ইনিংসে ছয় উইকেট দখল করেছিলেন। ১৯৬০-এর দশকে তিনি দক্ষিণ আফ্রিকার শীর্ষস্থানীয় বোলার ছিলেন। তন্মধ্যে ১৯৬২ থেকে ১৯৭০ সাল পর্যন্ত প্রত্যেক টেস্টেই তার দৃপ্ত পদচারণা ছিল।
১৯৬৩-৬৪ মৌসুমে ট্রেভর গডার্ডের নেতৃত্বাধীন স্প্রিংবকদের সাথে অস্ট্রেলিয়া গমন করেন। এ পর্যায়ে স্বীয় ভ্রাতা গ্রেইম পোলক এবং পিদি ভ্রাতৃদ্বয় - টনি পিদি ও ডেভিড পিদি’র সাথে একত্রে খেলেন। এটিই এক টেস্টে কোন দলের পক্ষে দুই জোড়া ভ্রাতৃদ্বয়ের একযোগে খেলায় অংশগ্রহণ ছিল। খেলোয়াড়ী জীবনের উল্লেখযোগ্য দিক ছিল ১৯৬৫ সালের ট্রেন্ট ব্রিজ টেস্ট। ঐ টেস্টে স্বাগতিক ইংল্যান্ডের বিপক্ষে দুই ভাইয়ের ক্রীড়াশৈলী অতীব প্রশংসনীয় ছিল। খেলায় পিটার ৫/৫৩ ও ৫/৩৪ এবং গ্রেইম ১২৫ ও ৫৯ রান সংগ্রহ করেছিলেন। বলাবাহুল্য ঐ টেস্টে দক্ষিণ আফ্রিকা দল জয়লাভ করে।
অবসর
বিশ্ব ক্রীড়াঙ্গন থেকে নিষেধাজ্ঞা প্রত্যাহারের পরপরই ১৯৯০-এর দশকে তিনি দক্ষিণ আফ্রিকার দল নির্বাচকমণ্ডলীর প্রধান ছিলেন। তার কাজের ধারা ও শক্তিশালী ফাস্ট বোলিংভিত্তিক খেলার কারণে দলটি বিশ্ব ক্রিকেট অঙ্গনে শীর্ষ দুই দলের একটিরূপে পরিচিতি পায়। পরবর্তীতে আঘাতে আক্রান্ত দলকে সহায়তা করতে অবসর নেয়া অ্যালান ডোনাল্ডকে পুনরায় খেলার জগতে ফিরে এনেছিলেন।
ক্রিকেটের বাইরে অবস্থান করে পিটার প্রশিক্ষণপ্রাপ্ত সাংবাদিক জীবনে সংশ্লিষ্ট হন। এছাড়াও খ্রিস্টান ধর্মে বিশ্বাসী পিটার পোলক অনেকগুলো ক্রিকেট সম্বন্ধীয় পুস্তক রচনা করেছেন।
সম্মাননা
১৯৬৬ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে।
সংজ্ঞাহীনতা
সংজ্ঞাহীনতা বা ইংরেজি পরিভাষায় কোমা হচ্ছে অচেতনতার একটি গভীর অবস্থা যেখানে একজন ব্যক্তিকে জাগ্রত করা সম্ভব নয়, এবং তিনি ব্যাথা সৃষ্টিকারী কোনো উদ্দীপনা, আলো, বা শব্দের প্রেক্ষিতে কোনো প্রকার প্রতিক্রিয়া প্রকাশ করতে পারেন না। সংজ্ঞাহীনতায় থাকার অবস্থায় আক্রান্ত ব্যক্তির কোনো স্বাভাবিকভাবে ঘুম থেকে ওঠার চক্র অনুপস্থিত থাকে এবং তিনি স্বেচ্ছামূলক কোনো প্রকার কার্য সম্পাদন করতে পারেন না। সংজ্ঞাহীনতায় থাকা রোগীদের মধ্যে সচেতন অবস্থায় থাকার সকল প্রকার লক্ষণ সম্পূর্ণভাবে অনুপস্থিত থাকে এবং তারা সচেতনভাবে কোনো কিছু অনুভব করতে, কথা বলতে, বা নড়াচড়া করতে পারেন না। সংজ্ঞাহীনতা প্রাকৃতিক কারণে বা চিকিৎসার অংশ হিসেবে কৃত্রিমভাবে সৃষ্টি হতে পারে।
চিকিৎসাগতভাবে সংজ্ঞাহীনতাকে ধারাবাহিকভাবে একক পদক্ষেপের আদেশ অনুসরণ করার অক্ষমতা হিসেবে সংজ্ঞায়িত করা যেতে পারে। এটি গ্লাসগো সংজ্ঞাহীনতা মাপনীর আট বা এর কম মাত্রা হিসেবেও সংজ্ঞায়িত করা যেতে পারে যা ছয় ঘণ্টা বা তার থেকে বেশি পর্যন্ত স্থায়ী হতে পারে। কোনো রোগীর চেতনা বজায় রাখার জন্য জাগ্রত অবস্থা ও সচেতন অবস্থায় থাকার বৈশিষ্টগুলো বজায় থাকতে হবে। জাগ্রতা চেতনার পরিমাণগত তীব্রতা বর্ণনা করে, অপরদিকে সচেতনতা মস্তিষ্কের কর্টেক্সের মাধ্যমে পরিচালিত জ্ঞানীয় দক্ষতামূলক কর্মকাণ্ডগুলোর গুণগত দিকগুলোর সাথে সম্পর্কিত যার মধ্যে রয়েছে, মনোযোগ, সংবেদনশীলতা, স্পষ্ট স্মৃতি, ভাষা, কােনো কাজ সম্পন্ন করার ক্ষমতা, সাময়িক ও স্থানিক অবস্থান অনুধাবন করা, ও বাস্তবতা বিচার করার ক্ষমতা। স্নায়বিক দৃষ্টিকোণ থেকে, চেতনা পরিচালিত হয় সেরব্রাল কর্টেক্স বা ধূসর অংশ (গ্রে ম্যাটার) থেকে যা মূল মস্তিষ্কের বাইরের অংশ ও রেটিকুলার অ্যাক্টিভেটিং সিস্টেম থেকে যার অবস্থান ব্রেইনস্টেমের ভেতরে।
লক্ষণ ও উপসর্গ
সংজ্ঞাহীন (সংজ্ঞাহীনতায় থাকা) অবস্থায় ব্যক্তির সাধারণ লক্ষণগুলি হলো:
শিবু লাল
শিবু লাল একজন সাবেক বাংলাদেশী টেনিস খেলোয়াড়।তিনি বাংলাদেশ ডেভিস কাপ দলের হয়ে খেলেছেন।বর্তমানে তিনি তিন কন্যাসহ যুক্তরাষ্ট্রে বসবাস করছেন।
চান্দিনা রেদোয়ান আহমেদ কলেজ
চান্দিনা রেদোয়ান আহমেদ কলেজ। বাংলাদেশের কুমিল্লা জেলার চান্দিনা উপজেলা সদরে অবস্থিত একটি উচ্চ শিক্ষা প্রতিষ্ঠান। এটি কুমিল্লা শিক্ষাবোর্ড কর্তৃক পরিচালিত একটি বেসরকারি শিক্ষা প্রতিষ্ঠান।
স্থাপিত
বাংলাদেশের জাতীয় সংসদের সাবেক সংসদ সদস্য জনাব রেদোয়ান আহমেদ  নিজ উদ্দোগ্যে তার সহধর্মিণী মিসেস মমতাজ আহমেদের আর্থিক সহযোগীতায় ১৯৮০ সালে চান্দিনা উপজেলা সদরে কলেজটি স্থাপন করেন।
ইতিহাস
তৎসময়ে চান্দিনা উপজেলায় উচ্চ শিক্ষার তেমন কোন সু-ব্যবস্থা ছিল না। ১৯৭৯ সালের জাতীয় সংসদের সংসদ সদস্য নির্বাচিত হয়ে চান্দিনার নিরক্ষর মানুষের শিক্ষার কথা চিন্তা করে তাদের মাঝে শিক্ষার আলো ছড়ানোর জন্য ১৯৮০ সালে তিনি ও তার স্ত্রীর আর্থিক সহযোগীতায় ৫.৪২১একর জায়গা খরিদ করে প্রথম কলেজটি স্থাপন করেন। তখন কলেজ টিতে শুধুমাত্র একাদশ শ্রেণী পর্যন্ত লেখাপড়া হতো। রেদোয়ান আহমেদ যখন কলেজটি স্থাপন করেন তখন তিনি স্বপ্ন দেখছিলেন কলেজটি একদিন বিশ্ববিদ্যালয়ে রুপ নেবে। যা বর্তমানে প্রায় পূর্ণাঙ্গ বিশ্ববিদ্যালয়ের পথে রয়েছে। কলেজটি ১৯৯২-৯৩ সেশনে ডিগ্রী কলেজে পরিনত হয়। ২০১০-১১ শিক্ষাবর্ষে ৩টি বিষয়ে অনার্স, ২০১৩-১৪ শিক্ষাবর্ষে ৩টি বিষয়ে স্নাতকোত্তর কোর্স চালু হয়।বর্তমানে কলেজটি তে ১২টি বিষয়ে অনার্স ৪টি বিষয়ে মাস্টার্স কোর্স চালু রয়েছ। বর্তমানে কলেজটি ৬.৪২ একর জায়গার ওপর অবস্থিত।
বিবরণ
কলেজটি মনোরম পরিবেশে অবস্থিত। ছাত্র /ছাত্রীদের পাঠদানের জন্য দ্বীতল ও ত্রীতল ভবনের বড় বড় ৫টি একাডেমিক ভবণ রয়েছে।খেলাধুলার জন্য রয়েছে একটি বিশাল মাঠ। একটি শহীদ মিনার,একটি মসজিদ রয়েছে। ছাত্র /ছাত্রীদের তথ্যপ্রয়ুক্তিতে দক্ষ করে গড়ে তোলার জন্য রয়েছে একটি কম্পিউটার ল্যাব। ছাত্র /ছাত্রীদের জন্য রয়েছে দুটি হোস্টেল। একটি ছাত্রদের আরেকটি ছাত্রীদের।
শিক্ষক ও কর্মচারী
ছাত্র /ছাত্রীদের পাঠদান করানোর জন্য রয়েছে ১০০জন দক্ষ শিক্ষক /শিক্ষিকা। ছাত্র /ছাত্রীদের সাথে শিক্ষকদের রয়েছে গভীর ভালোবাসার সম্পর্ক। যার জন্য লেখাপড়ার মানও ভাল। কর্মচারী রয়েছে ৩০ জন।
ছাত্র /ছাত্রী
কলেজটিতে বর্তমানে ছাত্র /ছাত্রীর সংখ্যা ৪২১৬জন।
ফলাফল
প্রতি বছরের পরীক্ষার ফলাফল সন্তোষজনক। প্রায় বছরই উক্ত কলেজের ছাত্র /ছাত্রীরা মেধাতালিকায় স্থান লাভ করে।
বীর বাহাদুর উশৈ সিং
বীর বাহাদুর উশৈ সিং (জন্ম: ১০ জানুয়ারি ১৯৬০) হলেন বাংলাদেশের একজন প্রখ্যাত রাজনীতিবিদ ও ৩০০ নং (বান্দরবান) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। ২০১৮ সালে পুনরায় নির্বাচিত হয়ে পার্বত্য চট্টগ্রাম বিষয়ক মন্ত্রী হন।
প্রাথমিক জীবন
বীর বাহাদুর উশৈ সিং ১৯৬০ সালের ১০ জানুয়ারী বান্দরবান পার্বত্য জেলায় জন্মগ্রহণ করেন। তার পিতার নাম লালমোহন বাহাদুর এবং মাতার নাম মা চয়ই। সহধর্মিণী মেহ্লাপ্রু। দুই পুত্র এবং এক কন্যা
শিক্ষা জীবন
১৯৬৫ সালে তার প্রাথমিক শিক্ষা জীবনের শুরু হয়। ১৯৭৬ সালে বান্দরবান সরকারী উচ্চ বিদ্যালয় থেকে এসএসসি পাশ করেন। উচ্চ মাধ্যমিক শিক্ষা গ্রহণের জন্য তিনি প্রথমে চট্টগ্রাম সরকারী কলেজে এবং পরে বান্দরবান সরকারী কলেজ থেকে এইচএসসি পাশ করেন। তিনি রাজশাহী বিশ্ববিদ্যালয় থেকে রাষ্ট্রবিজ্ঞানে স্নাতক (সম্মান) ও স্নাতকোত্তর ডিগ্রী লাভ করেন।
রাজনৈতিক জীবন
ছাত্র জীবনেই তিনি বাংলাদেশ ছাত্রলীগের রাজনীতির সঙ্গে সম্পৃক্ত হয়ে পড়েন। ছাত্র জীবনে তিনি বান্দরবান ছাত্রলীগের দপ্তর সম্পাদক ও বাংলাদেশ আওয়ামী যুবলীগের কেন্দ্রীয় কমিটির প্রেসিডিয়াম সদস্য নির্বাচিত হন। তিনি ১৯৭৯ সালে বান্দরবান পার্বত্য জেলা স্থানীয় সরকার পরিষদের সদস্য নির্বাচিত হন। তিনি ১৯৯২ সালে বান্দরবান জেলা আওয়ামীলীগের সাধারণ সম্পাদক ও পরবর্তীতে জেলা আওয়ামীলীগের সহ-সভাপতি হিসেবে দায়িত্ব পালন করেন।
তিনি ২০০১ সালে অষ্টম জাতীয় সংসদ নির্বাচনে তৃতীয়বারের মত নির্বাচিত হন। তিনি ২০০২ সালে বাংলাদেশ আওয়ামীলীগের কেন্দ্রীয় কমিটির সাংগঠনিক সম্পাদক এবং জাতীয় সংসদের বাংলাদেশ আওয়ামীলীগের সংসদীয় দলের হুইপ নির্বাচিত হন।
তিনি ২০০৮ সাালে নবম জাতীয় সংসদ নির্বাচনে চতুর্থবারের মত নির্বাচিত হন। এই সংসদে তিনি সংসদের সংসদ কমিটি এবং পার্বত্য চট্টগ্রাম বিষয়ক মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। এছাড়া তিনি এই সময় প্রতিমন্ত্রীর পদমর্যাদায় দ্বিতীয় বারের মত পার্বত্য চট্টগ্রাম উন্নয়ন বোর্ড, রাঙ্গামাটি-এর চেয়ারম্যানের দায়িত্ব পালন করেন। ২০১২ সালের ২৩ জুলাই দ্বিতীয়বারের মতো বাংলাদেশ আওয়ামী লীগের সাংগঠনিক সম্পাদকের দায়িত্ব পান।
২০১৪ সালে দশম জাতীয় সংসদ নির্বাচনে পঞ্চম বারের মত জাতীয় সংসদ সদস্য নির্বাচিত হন। এই সময় তিনি শেখ হাসিনার গঠিত মন্ত্রিসভায় পার্বত্য চট্টগ্রাম বিষয়ক মন্ত্রণালয়ের প্রতিমন্ত্রী হিসেবে দায়িত্ব পালন করেন।
২০১৮সালের ডিসেম্বর অনুষ্ঠিত একাদশ জাতীয় সংসদ নির্বাচনে ষষ্ঠ  বারের মত জাতীয় সংসদ সদস্য নির্বাচিত হন। এই সময় তিনি শেখ হাসিনার গঠিত মন্ত্রিসভায় পার্বত্য চট্টগ্রাম বিষয়ক মন্ত্রণালয়ের পূর্ণমন্ত্রীর দায়িত্ব পান।
ক্রীড়া সংগঠক
ছাত্রজীবন থেকেই তিনি খেলোয়াড় আসবে ফুটবল এর সাথে জড়িত ছিলেন এবং পরবর্তীতে ক্রীড়া সংগঠক হিসেবে সুনাম অর্জন করেন। ১৯৯৮ সাল থেকে ২০০১ সাল পর্যন্ত বাংলাদেশ ফুটবল ফেডারেশনের সিনিয়র সহ-সভাপতি, বাংলাদেশ ফুটবলের সমিতির চেয়ারম্যান ছিলেন। ১৯৯৭ সালে ফিফা বিশ্বকাপ ফুটবল কোয়ালিফাইড রাউন্ডে অংশগ্রহণের লক্ষ্যে মালয়েশিয়া সফর করেন এবং বাংলাদেশ ফুটবল দলের টিম লিডার হিসেবে দায়িত্ব পালন করেন। অস্ট্রেলিয়ায় অনুষ্ঠিত অলিম্পিক২০০০ এ বাংলাদেশ দলের চিফ দা মিশনের  দায়িত্ব পালন করেন। এক সময় তিনি বাংলাদেশ ফুটবল টুর্নামেন্ট দায়িত্ব পালন করেছেন। তিনি দীর্ঘদিন স্কাউট এর সাথে জড়িত ছিলেন এবং বান্দরবান জেলা স্কাউট এর কমিশনার ছিলেন।
পরিবার
১৯৯১ সালে বীর বাহাদুর মেহ্লাপ্রুর সাথে বিবাহবন্ধনে আবদ্ধ হন। তাঁদের দুই পুত্র এবং এক কন্যা রয়েছে। তাঁর স্ত্রী বান্দরবানের বিশিষ্ট নারী নেত্রী এবং ব্যবসায়ী। তাদের জ্যেষ্ঠ পুত্র রবিন বাহাদুর বাংলাদেশ ছাত্রলীগের কেন্দ্রীয় কমিটির উপ-ধর্মবিষয়ক সম্পাদক। বান্দরবান পার্বত্য জেলা পরিষদ এর চেয়ারম্যান ক্য শৈ হ্লা বীর বাহাদুরের স্ত্রীর বড় ভাই।
লা পাজ
thumb|300px|লা পাজ শহরের দৃশ্য থাম্ব|লা পাজে অবস্থিত এল আল্টো আন্তর্জাতিক বিমানবন্দর লা পাজ বা নয়েস্ত্রা সেনিওরা দ্য লা পাজ (স্পেনীয় - Nuestra Señora de La Paz, স্পেনীয় উচ্চারণ লা পাস ; আইমারা - চুকুইয়াপু বা চুকুইয়াগো) হল বলিভিয়ার তৃতীয় বৃহত্তম শহর ও বলিভীয় সরকারের প্রশাসনিক প্রধান কেন্দ্র (সাংবিধানিক রাজধানী ও বিচারবিভাগীয় প্রধান কেন্দ্র হল সুক্রে)। পাশাপাশি এই শহর বলিভিয়ার লা পাজ বিভাগেরও প্রশাসনিক কেন্দ্র। সমুদ্রতল থেকে এর উচ্চতা ৩৬৫০ মিটার বা ১১৯৭৫ ফুট। সেই হিসেবে এই শহর হল পৃথিবীর সর্বোচ্চ দেশীয় প্রশাসনিক কেন্দ্র। ২০০৮ সালের জনগণনা অনুযায়ী এই শহরের লোকসংখ্যা ৮,৭৭,৩৬৩ জন। পার্শ্ববর্তী বিভিন্ন শহর যেমন এল আলতো, ও ভিয়াচাকে ধরে লা পাজ মেট্রোপলিটান অঞ্চল বলিভিয়ার সবচেয়ে জনবহুল অঞ্চল। এর সামগ্রিক লোকসংখ্যা প্রায় ২৩ লক্ষ, যা বলিভিয়ার দ্বিতীয় জনবহুল শহরাঞ্চল সান্তা ক্রুস দ্য লা সিয়েরার চেয়ে বেশি।
শহরের পুরো নাম নয়েস্ত্রা সেনিওরা দ্য লা পাজ-এর আক্ষরিক অর্থ হল "আওয়ার লেডি অফ পিস"। স্পেনীয় বিজেতা বা কঙ্কিস্তাদোররা ১৫৪৮ সালে যখন এই শহর প্রতিষ্ঠা করেন, সেই সময় স্পেনীয় বিজেতা গনথালো পিসার্‌রো (বিখ্যাত স্পেনীয় বিজেতা ফ্রান্সিসকো পিসার্‌রোর এক সৎ ভাই) ও পেরুর প্রথম স্পেনীয় গভর্নর ব্লাসকো নুনেজ ভেলা'র মধ্যে বিরোধের অবসানকে স্মরণ করতেই শহরের এইরকম নাম। সে' সময়ের ঐ অঞ্চলের একটি পুরনো আমেরিন্ডিয়ান বসতি লাজা'র স্থলেই এই শহর প্রতিষ্ঠা করা হয়। ১৮৯৮ সাল থেকে এই শহর বলিভিয়ার প্রধান প্রশাসনিক কেন্দ্র।
চোকুইয়াপু নদীর উপত্যকায় অবস্থিত এই শহর চারপাশের মূল আলতিপ্লানো উচ্চভূমির থেকে প্রায় ১৪০০ ফুট বা ৪১০ মিটার নিচে অবস্থিত বেসিনে স্থাপিত। রেলপথ ও সড়কপথে এই শহর চিলি ও পেরুর বিভিন্ন সমুদ্রবন্দরগুলির সাথে যুক্ত। শহরের বিমানবন্দরটি অনেক উঁচুতে আলতিপ্লানো উচ্চভূমির উপরে ১৩,৩২৫ ফুট বা ৪০৬১ মিটার উচ্চতায় অবস্থিত ও বিশ্বের সর্বোচ্চ আন্তর্জাতিক বিমানবন্দর।
কুতুবপুর ইউনিয়ন, বদরগঞ্জ
কুতুবপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ১৬.০৫ বর্গকিমি (৬.২০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০৯৪ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৬টি।
ইব্রাহিম মাকা
ইব্রাহিম সুলেমান মাকা (इब्राहीम माका; জন্ম: ৫ মার্চ, ১৯২২ - মৃত্যু: ৭ নভেম্বর, ১৯৯৪) তৎকালীন ব্রিটিশ ভারতের বলসাদের কাছাকাছি দামান এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ থেকে ১৯৫৩ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে গুজরাত ও মুম্বই দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইব্রাহিম মাকা।
প্রথম-শ্রেণীর ক্রিকেট
দরিদ্র পরিবারের সন্তান ছিলেন তিনি। তার পিতা কার্গো জাহাজের সারেং ছিলেন ও মাসিক र১৫০ রূপি আয় করতেন। বোম্বের ক্রফোর্ড মার্কেটের কাছাকাছি এলাকায় দশ সদস্যের পরিবারটি থাকতো।
১৯৪১-৪২ মৌসুম থেকে ১৯৬২-৬৩ মৌসুম পর্যন্ত ইব্রাহিম মাকা’র প্রথম-শ্রেণীর খেলোয়াড়ী জীবন চলমান ছিল। দুই দশকের অধিক সময় প্রথম-শ্রেণীর ক্রিকেটে অংশ নিয়েছেন তিনি। এ পর্যায়ে ৮৫টি ডিসমিসালের মধ্যে কটের সংখ্যা ছিল ৫৯টি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ইব্রাহিম মাকা। ২৮ নভেম্বর, ১৯৫২ তারিখে চেন্নাইয়ে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ১৯ ফেব্রুয়ারি, ১৯৫৩ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি। ইব্রাহিম মাকা এমন এক সময়ে ভারতীয় ক্রিকেটে অংশগ্রহণ করেছিলেন যখন তার মানের অনেক উইকেট-রক্ষকের প্রাচুর্যতা ছিল। ১৯৫২-৫৩ মৌসুমে পাকিস্তান দল ভারত গমন করে। পাকিস্তানের ইতিহাসের অভিষেক সিরিজের চতুর্থ টেস্টে তিনি প্রথম টেস্ট খেলতে নামেন। দল নির্বাচকমণ্ডলী পূর্ববর্তী টেস্টগুলোয় প্রবীর সেন, নানা জোশী ও বিজয় রাজিন্দারনাথকে খেলিয়েছিল। প্রথমবারের মতো খেলতে নামা বৃষ্টিবিঘ্নিত মাদ্রাজ টেস্টে দুইটি কট ও একটি স্ট্যাম্পিংসহ মোট তিনটি ডিসমিসালের সাথে স্বীয় নামকে জড়িয়ে রাখেন।
ওয়েস্ট ইন্ডিজ গমন
১৯৫২-৫৩ মৌসুমে ভারত দলের সাথে ওয়েস্ট ইন্ডিজ গমন করেন। তিনি নানা জোশী’র সহকারী হিসেবে যান। ব্যাটিংকালে ওয়েস্ট ইন্ডিয়ান ফাস্ট বোলার ফ্রাঙ্ক কিংয়ের বলে তার ডানহাতের দুইটি হাড় ভেঙে যায়। এ পর্যায়ে তিনি দুই রান সংগ্রহ করেছিলেন। পরবর্তীকালে এটিই তার টেস্টে সর্বোচ্চ সংগ্রহ হিসেবে চিত্রিত হয়ে যায়। ফলশ্রুতিতে, তার পরিবর্তে বিজয় মাঞ্জরেকারকে উইকেট-রক্ষণের দায়িত্ব দেয়া হলে তিনি একটি স্ট্যাম্পিং করেন।
দাইয়ুস
দাইয়ুস বা দাইউস (دَيُّوث) হল আরবি-ধাতুমুল হতে আগত একটি পরিভাষা, যার দ্বারা এমন ব্যক্তিকে বোঝায়, যে তার আত্মীয় স্বজন বা দাম্পত্য সঙ্গীর আশালীন আচরণের ব্যাপারে উদাসীন বা সহনশীল। আরও স্পষ্টভাবে বললে এর দ্বারা এমন পুরুষকে বোঝায়, যার মধ্যে তার পরিবারের নারী সদস্যদের প্রতি পিতৃসম ও তার স্ত্রীর প্রতি পৌরুষেয় নিরাপত্তা প্রদানের যে অহংবোধ (গাইরাহ অর্থাৎ প্রতিরক্ষামূলক ঈর্ষা) তাতে তার ঘাটতি থাকে। ইংরেজিতে শব্দটির বিভিন্নরকম প্রতিবর্ণীকরণ হয় এবং ইংরেজি ভাষায় এর পারিভাষিক শব্দ হল cuckold বা wittold (অসৎপতি)।
হাদিস
কুরআনে না, কিন্তু হাদিসে দাইয়ুস শব্দটির উল্লেখ রয়েছে, "নবী মুহাম্মদ (সাঃ) বলেন: "তিন শ্রেণির লোক জান্নাতে যাবেন না — মাতা-পিতার অবাধ্য সন্তান, পুরুষের বেশ ধারণকারী (চুলের ধরন কিংবা বস্ত্র পরিধানকারী) নারী/নেশাদার দ্রব্যে আসক্ত ব্যক্তি এবং দাইয়ুস (অর্থাৎ যে পুরুষ তার স্ত্রী-কন্যা-বোন প্রমুখ অধীনস্থ নারীকে বেপর্দা চলাফেরায় বাধা দেন না, অথবা যে পুরুষের স্ত্রী-কন্যা-বোন প্রমুখ অধীনস্থ নারীর কাছে পর-পুরুষ প্রবেশ করে, অথচ সে কিছুই মনে করে না; বরং চুপ থাকে, অথবা যে পুরুষ তার স্ত্রী-কন্যা-বোন প্রমুখ অধীনস্থ নারীর অশ্লীল কাজকর্ম বা ব্যভিচারকে স্বাভাবিকভাবে গ্রহণ করে অথবা কোনরূপ বাধা না দিয়ে মৌন অবলম্বন করে।)।"
নবী মুহাম্মদ (সাঃ) বলেন: "তিন ধরনের মানুষের দিকে বিচার দিবসে আল্লাহ তাআলা তাকাবেন না। মাতা-পিতার অবাধ্য সন্তান, পুরুষের সদৃশ অবলম্বনকারী নারী এবং দাইয়ুস।""
- আহমাদ ২/৬৯,১২৮, সুনানে নাসায়ি ২৫৬২, মিশকাতুল মাসাবিহ ৩৬৫৫, মুসতাদরাকে হাকেম, হাদিস নং: ২২৬
বুরঞ্জী
বুরঞ্জী হল ইতিহাসের একপ্রকারের কালক্রমিক লিখিত বিবরণ। অসমের বুরঞ্জীসমূহ প্রথমাবস্থায় আহোম ভাষাতে লেখা হয়েছিল এবং এই রীতি ১৮৫৮ সাল পর্যন্দ অব্যাহত ছিল। পরে বুরঞ্জী লিখতে অসমীয়া ভাষা আহোম ভাষার স্থান নেয়।
আহোম সাম্রাজ্যের প্রতিষ্ঠাপক স্বর্গদেব চুকাফার নির্দেশে ১২২৮ সালে অসমে বুরঞ্জী লেখা ব্যবস্থার প্রবর্ত্তন ঘটে। সেই সময়ে শাসকীয় পক্ষের সঙ্গে বাকী লোকরাও ঘরে ঘরে বুরঞ্জী লিখে রাখত। কালক্রমে বুরঞ্জীর মূলতঃ দুটো ভাগ দেখা যায়: রাজাঘরীয়া বুরঞ্জী এবং অন্যান্য পরিবারসমূহে লেখা বুরঞ্জী। টাই আহোম ভাষায় লিখিত বুরঞ্জীসমূহকে বিষয়বস্তু অনুযায়ী দেও বুরঞ্জী এবং ডিন বুরঞ্জী হিসাবে দুই ভাগে ভাগ করা যায় । 'দেও' শব্দর অর্থ হ’ল স্বর্গীয় এবং এমন বুরঞ্জীতে সৃষ্টির উৎপত্তি, ইন্দ্র, স্বর্গ ইত্যাদির বিষয়ে উপকথামূলক কাহিনী আছে। অন্যদিকে 'ডিন' শব্দের অর্থ হ’ল পৃথিবী এবং ইয়াে ম্যুং-রি-ম্যুং রাম রাজ্যে খুন্-লুং এবং খুনলাইতের বংশধরগণ এবং চুকাফা প্রতিষ্ঠা করা রাজ্যসমূহের বিষয়ে তথ্য-পাতি আছে। বুরঞ্জীসমূহের আকার, বিবরণ ইত্যাদির আধারে একে লাই লিক (ঘাই/রাজনীতি বিষয়ক পুথি), লিট (নথি পত্র/পবিত্র গ্রন্থ), রু-পুত (শিক্ষার উদ্দেশ্যে রক্ষিত নথি পত্র), উ-কুত (থোরতে লিখে রাখা ঘটনাপঞ্জী) ইত্যাদি ভাগে ভাগ করা হয়। আহোম সাম্রাজ্যের পতনের পরে বুরঞ্জী লেখার প্রথাও ধীরে ধীরে অপ্রচলিত হয়।
বুরঞ্জী (বা বু-রন্-জী) শব্দটির মূল টাই-চীন ভাষা। বু মানে মূর্খ, রন মানে শেখানো এবং জী মানে সম্ভার। অর্থাৎ এর ব্যুৎপত্তিগত অর্থ হল মূর্খের শিক্ষার সম্ভার। আহোম রাজত্বকালে লেখা বুরঞ্জীসমূহে আহোম রাজ্য ছাড়াও কাছের চুতীয়া রাজ্য, কাছাড়ি রাজ্য এবং ত্রিপুরা রাজ্য (শুুতীয়া, কাছাড়ি এবং ত্রিপুরা বুরঞ্জী) তথা কূটনৈতিক সম্পর্ক থাকা মোগল সাম্রাজ্যের (পাদশ্যাহ বুরঞ্জী) বিষয়েও বিশদ বিবরণ আছে। এই বুরঞ্জীসমূহ ঘাইকরে সাঁচিপাতে লেখা হয়েছিল।
আহোম প্রশাসনে বুরঞ্জী প্রনয়নের একটি সুকীয়া বিভাগ ছিল। প্রথমে চিরিং পদের মানুষরা বুরঞ্জী লেখার কাজ করত। তাঁদররকে পরিচালনার ভার বরচিরিং বরুয়া এবং চিরিং ফুকন নামের দুজন উচ্চপদস্থ কর্মচারীকে দিয়ে হয়েছিল। চিরিং ফুকন প্রকৃত বুরঞ্জী রচনা করেছিলেন। পরে অসমীয়া ভাষায় লেখা বুরঞ্জীসমূহের নকল করতে লেখারু নামের একটি পদ নিয়োগ করা হয়েছিল এবং লেখকের বরুয়া নামক একজন কর্মচারী তাদের পরিচালনা করেছিল। রাজেশ্বর সিংহর শাসনকালে কীর্ত্তি চন্দ্র বরবরুয়া নিজের বংশ মর্যদা সম্পর্কে অসঙ্গতিপূর্ণ তথ্য আছে বলে রাজার অনুমতি নিয়ে বহু বুরঞ্জী জ্বালিয়ে নষ্ট করে। তখন থেকে বুরঞ্জী লিখনের দায়িত্ব বরবরুয়ার হস্তান্তরিতনহয়।
ভাষা
পশ্চিমী আসামি ছিল প্রভাবশালী সাহিত্যিক ভাষা এবং "আহোম আদালতগুলিতে লেখা বুনিয়াদি সহ সকল প্রাচীন অসমীয়া সাহিত্যের একমাত্র মাধ্যম"। পূর্বের অসমীয়াউপভাষাটি ১৯ শতকের গোড়ার দিকের অঞ্চলে এই অঞ্চলের আদর্শ সাহিত্যিক ভাষা হয়ে উঠেছিল। ১৭ থেকে ১৯ শতকের মধ্যে গড়ে ওঠা অসমীয়া লেখার একটি শৈলী গার্গায় উল্লেখযোগ্যভাবে পূর্ব অসমে বুরজিস লেখার জন্য ব্যবহৃত হয়
খ্রিষ্টপূর্ব ২৭৬
খ্রিষ্টপূর্ব ২৭৬ প্রাক-জুলিয় রোমান বর্ষপঞ্জীর একটি সাধারণ বছর। সেই সময়ে এই বছর গুরগেস ও ক্লেপ্সিনা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৪৭৮ বছর; রোম প্রতিষ্ঠার বছর)। এই বছরকে খ্রিষ্টপূর্ব ২৭৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
শিপ্রা বসু
শিপ্রা বসু (Sipra Bose)  (৯ নভেম্বর  ১৯৪৫ - ২২ এপ্রিল, ২০০৮ )  হিন্দুস্তানি   উচ্চাঙ্গ সঙ্গীতের খ্যাতনামা  ভারতীয়  বাঙালি শিল্পী। অসাধারণ কারুকার্যময় সুরেলা কণ্ঠের  অধিকারী হয়ে উচ্চাঙ্গ সঙ্গীতের পাশাপাশি ঠুমরি, গজল, দাদরা প্রভৃতি রাগাশ্রয়ী  সঙ্গীতে সমান পারদর্শী ছিলেন।
সংক্ষিপ্ত জীবনী
শিপ্রা বসুর জন্ম বৃটিশ ভারতের অধুনা পশ্চিমবঙ্গের কলকাতায় ১৯৪৫ খ্রিস্টাব্দের ৯ ই নভেম্বর এক সঙ্গীতানুরাগী পরিবারে। কৈশোরে তার সঙ্গীতে হাতেখড়ি আচার্য চিন্ময় লাহিড়ীর কাছে। বিরল প্রতিভার গুণে আর সঙ্গীতাচার্যের তালিমে তিনি হিন্দুস্তানি উচ্চাঙ্গ সঙ্গীতের এবং সেই সাথে লঘু শাস্ত্রীয় সঙ্গীতের  অসামান্য শিল্পী হিসাবে নিজেকে প্রতিষ্ঠিত করেছেন। পরে লক্ষৌ ঘরানায় সামিল হয়ে শিক্ষা নেন গজল রানী বেগম আখতারের কাছে প্রায় পনের বছর। এরপর বেনারস ঘরানার তালিম ন্যায়না  দেবীর কাছ থেকে। শিপ্রা বসু নিজের অধ্যবসায়ে  তার আকর্ষণীয় কণ্ঠে, বিশুদ্ধ ও  সাবলীল উর্দু উচ্চারণে আর অসামান্য  গায়কীতে এক অনন্য গজল গায়িকা হিসাবে প্রতিষ্ঠা লাভ করেন ।  তবে তাঁকে হিন্দুস্তানি  উচ্চাঙ্গ সঙ্গীতের  মূল তালিম দেন বিশ্ববন্দিত ও যশস্বী পণ্ডিত রবিশঙ্কর। ১৯৮০ খ্রিস্টাব্দ হতে  পণ্ডিতজির কাছে তালিম নিয়ে মাইহার ঘরানাতেও দক্ষতা অর্জন করেন। 'গুরুশিষ্য পরম্পরায়' সঙ্গীত সাধনার মধ্য দিয়ে এক কিংবদন্তি সঙ্গীতশিল্পী হিসাবে  নিজের স্থান গড়ে তোলেন নিজের অধ্যবসায় আর দক্ষতায়। তিনি তার পঁয়তাল্লিশ বছরের সঙ্গীত জীবনে দেশের বিভিন্ন স্থানে, ইয়োরোপের বহু দেশ, যুক্তরাজ্য, কানাডা অস্ট্রেলিয়া, আফ্রিকা পরিভ্রমণ করেন এবং  সঙ্গীত পরিবেশন করে সুনাম অর্জন করেন। এইচ এম ভি থেকে তার গানের রেকর্ড প্রকাশিত হয়। তিনি "Rhyme Records" USA - An evening with Sipra Bose এর জন্য   ২০০১ -২০০২ খ্রিস্টাব্দে  ভারতের হিন্দুস্থানী উচ্চাঙ্গ  শাস্ত্রীয় সঙ্গীতের মহিলা শিল্পী হিসাবে গ্রামি অ্যাওয়ার্ড এর জন্য মনোনয়নও পেয়েছিলেন। আকাশবাণী ও দূরদর্শনেও তিনি সঙ্গীত পরিবেশন করেছেন। ভজন, রাগপ্রধান বাংলা গান ও বৈঠকি গানে তিনি চিরস্মরণীয় অবদান রেখে গেছেন। ছায়াছবিত নেপথ্যে কণ্ঠদান করেছেন। তার উল্লেখযোগ্য গানগুলি হল -
বাংলা রাগাশ্রয়ী
বাংলা আধুনিক গান
নজরুল গীতি
ছায়াছবিতে
শিপ্রা বসুর স্বামী স্বনামধন্য তবলা-বাদক পণ্ডিত গোবিন্দ বসু তাঁকে নিরন্তর উৎসাহ আর  প্রেরণা জুগিয়েছেন। যদিও তারা একত্রে কখনো মঞ্চে আসেন নি, তবুও তাদের পারস্পরিক প্রশংসা তাঁদের সফলতা এনে দিয়েছে।
জীবনাবসান
শিপ্রা বসু ২০০৮ খ্রিস্টাব্দের ২২ শে এপ্রিল হৃদরোগে আক্রান্ত হয়ে কলকাতায় পরলোক গমন করেন।
দেবকাঞ্চন
দেবকাঞ্চন বা রাঙা কাঞ্চন (বৈজ্ঞানিক নাম:Phanera purpurea) হচ্ছে Fabaceae পরিবারের একটি উদ্ভিদ প্রজাতি যেটির আদি নিবাস হচ্ছে চীন ( যার অন্তর্ভুক্ত হংকং) এবং দক্ষিণ-পূর্ব এশিয়া। এদের সাধারণ নামগুলো হচ্ছে orchid tree, Hong Kong orchid tree, purple bauhinia, camel's foot, butterfly tree, and Hawaiian orchid tree.
বিবরণ
দেবকাঞ্চন ছোট থেকে মাঝারি আকারের পর্ণমোচী বৃক্ষ, ৮-১০মিটার উঁচু, মাথা ছড়ান। পাতা মাথার দিকে ২-বিভক্ত, লতির আগা চোখা বা ভোতা। ফুল ৬-৮ সে.মি. চওড়া, সুগন্ধি, সাদা বা বেগুনি। কয়েকটি একত্রে একটি ডাঁটায়, ফোটে হেমন্তে, সারা গাছ ভরে। অসমান ও লম্বাটে ৫টি পাপড়ি, মুক্ত। শুঁটিগুলি শিমের মতো ৩০ সে.মি.(১২ ইঞ্চি) লম্বা। এতে ১২ থেকে ১৬টি বীজ থাকে। চৈত্রমাসে নিষ্পত্র গাছে ঝুলন্ত ফলগুলি সশব্দে ফেটে বীজ ছড়ায়। বীজের থেকে চাষ হয়।
অবসরপ্রাপ্ত সশস্ত্র বাহিনী অফিসার কল্যাণ সমিতি
অবসরপ্রাপ্ত সশস্ত্র বাহিনী অফিসার কল্যাণ সমিতি বাংলাদেশের অবসরপ্রাপ্ত সশস্ত্র বাহিনীর কর্মকর্তাদের কল্যাণে গঠিত একটি সমিতি। ক্লাবটি বাংলাদেশের ঢাকার মহাখালী ডিওএইচএসে অবস্থিত। ক্লাবটির বর্তমান চেয়ারম্যান মেজর জেনারেল আলাউদ্দিন এমএ ওয়াদুদ (অব.) এবং সেক্রেটারি জেনারেল লে. কর্নেল মো. কামরুল ইসলাম (অব.)।
ইতিহাস
এটি ১৮ জুন ১৯৮২ সালে দুটি ডিফ্যান্ট সংগঠন ডিফেন্স অফিসার্স অবসরপ্রাপ্ত সমিতি এবং প্রাক্তন-প্রতিরক্ষা অফিসারদের নিয়ে গঠিত হয়। অবসরপ্রাপ্ত সশস্ত্র বাহিনী অফিসার কল্যাণ সমিতিটি বাংলাদেশে অবস্থিত। বাংলাদেশ সরকার সমিতির সাথে একটি চুক্তিতে ২০১৩ সালে ৫০০ টি ট্যাক্সি ক্যাব আমদানির সিদ্ধান্ত নিয়েছে, যা কেবল অবসরপ্রাপ্ত সশস্ত্র বাহিনীর সদস্যরা পরিচালনা করবে। মেজর এম তানিম হাসান ২০১৫ সালে সমিতির সভাপতি নির্বাচিত হয়েছিলেন। ক্লাবটির ভাইস চেয়ারম্যান ছিলেন ব্রিগেডিয়ার জেনারেল রাজিয়া খানম। ক্লাবটি বাংলাদেশের ঢাকার মহাখালী ডিওএইচএসে অবস্থিত।
কুশল মেন্ডিস
বালাপুবাদুগে কুশল গিমহান মেন্ডিস (කුසල් මෙන්ඩිස්; জন্ম: ২ ফেব্রুয়ারি, ১৯৯৫) পেশাদার শ্রীলঙ্কান টেস্ট ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে শ্রীলঙ্কা দলের প্রতিনিধিত্ব করেন। ঘরোয়া প্রথম-শ্রেণীর ক্রিকেটে কুরুনেগালা ওয়ারিয়র্সের পক্ষে খেলছেন কুশল মেন্ডিস।
খেলোয়াড়ী জীবন
সোবার্স-তিসেরা ট্রফির দ্বিতীয় টেস্টের মাধ্যমে শ্রীলঙ্কার ১৩২তম টেস্ট খেলোয়াড় হিসেবে ক্যাপ পরিধান করেন। ২০১৫ সালে ওয়েস্ট ইন্ডিজ সফরে অনুষ্ঠিত ২য় টেস্টের মাধ্যমে তার অভিষেক ঘটে। ঐ টেস্টের প্রথম ইনিংসে ১৩ ও দ্বিতীয় ইনিংসে ৩৯ রান তুলেছিলেন। ২০১৬ সালে ইংল্যান্ড সফরের জন্য দলের অন্যতম সদস্য মনোনীত হন। প্রথম টেস্টের প্রথম ইনিংসে শূন্য রান তুললেও দ্বিতীয় ইনিংসে ৫৩ রানের প্রথম অর্ধ-শতক করেন।
এরাতোস্থেনেস
সাইরিনের ইরাথোস থেনিস বা এরাটোস্থেনিস (Ἐρατοσθένης, ; ; খ্রিষ্টপূর্ব ২৭৬ – খ্রিষ্টপূর্ব ১৯৫/১৯৪ ) ছিলেন একজন গ্রিক গণিতজ্ঞ, ভূগোলবিদ, কবি, জ্যোতির্বিদ, এবং সঙ্গীত তত্ত্ববিদ। তিনি ছিলেন জ্ঞানপিপাসু ব্যক্তি, যিনি আলেকজেন্দিয়া লাইব্রেরী-তে কেবলমাত্র জ্ঞানার্জনের জন্য কর্মরত ছিলেন। তিনি জ্ঞানের অন্যতম শাখা ভূগোল' এবং এর কতিপয় পরিভাষা উদ্ভাবন করেন, যা আজ আমদের জ্ঞান তৃষ্ণা মেটাচ্ছে।
পৃথিবীর ব্যাস আবিষ্কার
ইরাতোস্থিনিস লক্ষ করেন বছরের নির্দিষ্ট দিনে নির্দিষ্ট সময়ে সিয়েনে (বর্তমান আসওয়ান, মিশর) লম্বভাবে বা সোজাভাবে পোতা দন্ড ছায়া ফেলে না। কিন্তু ঐ সময়ে আলেকজান্দ্রিয়াতে (মিশরের একটি প্রাচীন শহর) পোতা দন্ড ছায়া ফেলে।  তিনি দুই স্থানের মধ্যবর্তী দূরুত্ব পরিমাপ করেন ৮০০ কিলোমিটার। থাম্ব|আলেকজান্দ্রিয়া(A) ও সিয়েনের(S) মধ্যবর্তী কোণ(α) পরবর্তীতে তিনি হিসাব করে দেখেন এই দুই স্থান হতে পৃথিবীর কেন্দ্রের সংযোজক সরলরেখাদ্বয় পৃথিবীর কেন্দ্রে 7.2° কোণ উৎপন্ন করে।
7.2° ব্যবধানের জন্য মধ্যবর্তী দূরত্ব হয় = 800 কি.মি. অতএব,360° ব্যবধানের জন্য মধ্যবর্তী দূরত্ব হয় = কি.মি. = 40,000 কি.মি.।
সুতরাং, পৃথিবীর পরিধি 2πr= 40,000 কি.মি.। অতএব, ব্যাসার্ধ r= 40,000/2π = 6366.18 km যা প্রায় সঠিক। উপরোক্তভাবে ইরাতোস্থিনিস সর্বপ্রথম পৃথিবীর ব্যাসার্ধ নির্ণয় করেন।
মোহাম্মদ হাবিব হাসান
রাজনৈতিক জীবন
মোহাম্মদ হাবিব হাসান ঢাকা মহানগর উত্তর আওয়ামী লীগের সাবেক যুগ্ম সাধারণ সম্পাদক। ৯ জুলাই ২০২০ সালে ঢাকা-১৮ আসনের সংসদ সদস্য সাহারা খাতুন মৃত্যুবরণ করলে শূন্য আসনে ১২ নভেম্বর ২০২০ সালের উপ-নির্বাচন তিনি সংসদ সদস্য নির্বাচিত হন।
সিঙ্গাপুরের জাতীয় প্রতীক
সিঙ্গাপুরের জাতীয় মর্যাদাবাহী নকশা (জাতীয় প্রতীক)  একটি  যুদ্ধের ঢালে অঙ্কিত নকশা সদৃশ ছাপা যা মূলত দক্ষিণ-পূর্ব এশিয়ার দ্বীপ দেশ সিঙ্গাপুর এর প্রতীক।  এটি ১৯৫৯ সালে চালু করা হয়েছিল, যে বছরে এটি ব্রিটিশ সাম্রাজ্য হতে স্বায়ত্বশাসন পায়। একটি কমিটি এটি নির্বাচিত করে, তৎকালীন উপ-প্রধান মন্ত্রী টো'হ শিন চায় এর কাছে প্রেরণ করেন, যিনি সিঙ্গাপুরের জাতীয় পতাকার এবং জাতীয় সঙ্গীত এর জন্য দায়িত্ব পালন করেন।
বিশেষ ছাপ টির কেন্দ্রে একটি লাল যুদ্ধ-ঢাল এবং তাতে একটি চন্দ্রিকা  (একটি  নতুন চাঁদ যা একটি নবীন,উদীয়মান জাতিকে প্রকাশ করে) এবং পাঁচটি সাদা রং এর তারা (বিভিন্ন জাতীয় ভাবধারা,বহুসংস্কৃতির সম্মিলন প্রকাশ করে), দাঁড়ানো অবস্থায় সিংহ এবং একটি বাঘ (সিঙ্গাপুর এবং মালয়েশিয়া কে প্রকাশ করে); নিচে একটি নীল ফিতাতে স্বর্ণাক্ষরে লিখা রয়েছে  মাজুলাহ সিঙ্গাপুরা , মালয় ভাষায় যার অর্থ "অগ্রগামী সিঙ্গাপুর"। যদিও জাতীয় প্রতীক ব্যবহার সরকারের জন্যই সংরক্ষণ করা হয়েছে, প্রতীকটি মুদ্রা এবং জাতীয় সাজসজ্জায় সর্বদা ব্যবহার্য, এবং  জাতীয় পাসপোর্ট এর প্রচ্ছদে দেখা যায়।
ইতিহাস
১৯৫৯ সালে সিংগাপুরের স্বায়ত্বশাসন লাভের পর প্রধানমন্ত্রী  লি কুয়ান ইউ  তৎকালীন প্রচলিত যুক্তরাজ্যের জাতীয় প্রতীকের পরিবর্তে দেশটির জন্য একটি নতুন জাতীয় প্রতীক ও অন্যান্য জাতীয় প্রতীক প্রণয়ন করতে মনঃস্থির করে ।   উপপ্রধানমন্ত্রী টো'হ শিন চায়  এর নেতৃত্বে জাতীয় প্রতীক প্রণয়ন করতে একটি কমিটি গঠিত হয়, যিনি এই চিহ্নটি ও সিঙ্গাপুরের জাতীয় পতাকা উভয়ের নকশাতে জাতীয় ঐক্যবদ্ধতা, ও বহু সম্প্রদায়ের পরিচিতি তুলে ধরতে চেয়েছিলেন।
টো'হ এর কমিটি দুই মাস সময়ের মধ্যে কোট অফ আর্মস এবং জাতীয় পতাকা প্রণয়ন  করেছিলেন। সংস্কৃতি বিষয়ক মন্ত্রী এস. রাজারত্নম কর্তৃক জাতীয় প্রতীক সংশ্লিষ্ট আইন এর একটি নথি সিংগাপুরের সংসদে উত্থাপন করেন। যা নভেম্বর ১৯৫৯ সালে অনুমোদিত হয়। ১৯৫৯ সালের ৩রা ডিসেম্বরে, কোট অফ আর্মস, জাতীয় সংগীত ও জাতীয় পতাকা প্রথমবারের মত মানুষের সামনে প্রকাশ করা হয়।
টো'হ ১৯৮৯ সালে জাতীয় প্রতীকের শুরুর কার্যক্রম সম্পর্কে বলেছিলেন, "জাতীয় সংগীত ছাড়াও আমাদেরকে জাতীয় পতাকা ও প্রতীক প্রণয়ন করতে হয়েছিল ", এবং তিনি  সিঙ্গাপুরের নতুন জাতীয় পতাকাকে ইউনিয়ন জ্যাক পাশে উড়তে দেখতে চান।
বৈশিষ্ট্যসমুহ
ঢালটির(বর্ম) ধারক একটি সিংহ ও একটি বাঘ : বাঘটি চিহ্নিত করে মালয়েশিয়ার সাথে ঐতিহাসিক ও দৃঢ় সম্পর্ক  (যাতে ১৯৬৩ থেকে ১৯৬৫ সাল সিঙ্গাপুর একটি প্রদেশ হিসেবে অন্তর্ভুক্ত ছিল) যেখানে সিংহটি সিঙ্গাপুর নিজেই। অংশটির নিচে নীল ফিতা, তে স্বর্ণাক্ষরে লিখা রয়েছে "মাজুলাহ সিঙ্গাপুরা" । "মাজুলাহ সিঙ্গাপুরা"  অবশ্য এ দেশের জাতীয় সংগীতের নামও বটে; জাতীয় ভাষা, মালয় ভাষায় যার অর্থ "অগ্রগামী সিঙ্গাপুর"।
কার্যকারণ
thumb|[[:en:President of Singapore|রাষ্ট্রপতির  সরকারি বাসভবন ইস্টানা তে খোঁদাই করা,সিঙ্গাপুরের কোট অফ আর্মস ]] ১৯৮৫ সালে সিঙ্গাপুরের সার্বিক অর্থনীতির কতৃত্বকারী প্রতিষ্ঠান (মনিটরী অথরিটি অফ সিঙ্গাপুর তাদের দ্বিতীয় পর্যায়ের মুদ্রা অবমুক্ত করে। জাতীয় প্রতীকটি কয়েনের পেছনের পিঠে দেখা যায়, যা ঘিরে থাকে  চারটি অন্যতম রাষ্ট্রভাষাতে (চীনা,মালয়, তামিল,ইংরেজি) দেশের নাম দ্বারা এবং প্রস্তুতের সাল। ১৯৮৭ সালে একই প্যাটার্নের ডলার কয়েনের মুদ্রা অবমুক্ত করা হয়।
অমলেন্দু চক্রবর্তী
অমলেন্দু চক্রবর্তী (Amalendu Chakraborty) ( ৭ ডিসেম্বর, ১৯৩৪ — ১৫ জুন, ২০০৯) বিশ শতকের শেষের দিকের ভারতীয় বাঙালি চিন্তাশীল কথাসাহিত্যিক ও ছোটগল্পকার।
জন্ম ও শিক্ষাজীবন
অমলেন্দু চক্রবর্তীর জন্ম বৃটিশ ভারতের অধুনা বাংলাদেশের ঢাকা জেলার বাঘৈ গ্রামে। শৈশবে স্বাধীনতার আগেই ছিন্নমূল মানুষদের সাথে কলকাতায় মাতুলালয়ে চলে আসতে বাধ্য হন। প্রখ্যাত কবি সঞ্জয় ভট্টাচার্য ছিলেন তার মামা। স্কুলের পড়াশোনা বউবাজার হাইস্কুলে। এরপর সেন্ট্রাল ক্যালকাটা কলেজ থেকে স্নাতক ও কলকাতা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রি লাভ করেন।
কর্মজীবন ও সাহিত্যকর্ম
অমলেন্দু চক্রবর্তী কর্মজীবন শুরু করেন শিক্ষকতায় প্রথমে হুগলি জেলার গুড়াপে রমনীকান্ত ইন্সটিটিউশনে। এরপর দীর্ঘ তিন দশকের শিক্ষকতা শেষ করেন কলকাতার খিদিরপুর একাডেমিতে।
তার সাহিত্যচর্চা শুরু হয় মামা সঞ্জয় ভট্টাচার্যের অনুপ্রেরণায় বাল্যজীবনেই। পড়াশোনার সাথেই তার লেখক জীবনের হাতেখড়ি ১৯৪৮ খ্রিস্টাব্দে। তার ঊনিশ বৎসর বয়সেই প্রকাশিত হয় তার গল্পগ্রন্থ 'সাহানা'(১৯৫৩)। ১৯৬২ খ্রিস্টাব্দে প্রকাশিত হয় তার প্রথম উপন্যাস 'বিপন্ন সময়'।
তিনি মিতবাক, নগরমনস্ক, স্বল্পঘটনানির্ভর, মানসিক আতাতিসঙ্কুল কাহিনী রচনায় ছিলেন সিদ্ধহস্ত। তার প্রকাশিত উপন্যাস পাঁচটি ও গল্পগ্রন্থ দুটি।
উপন্যাস -
গল্পগ্রন্থ -
অমলেন্দু চক্রবর্তী চিত্রাঙ্কনচর্চাও করতেন। তিনি নিজের ছোটগল্প 'অবিরত চেনামুখ' গ্রন্থের ও 'বারোমাস' পত্রিকার প্রচ্ছদ এঁকেছেন। এছাড়াও বেশ কিছু উল্লেখযোগ্য গ্রন্থের তিনি প্রচ্ছদশিল্পী।
চলচ্চিত্রায়ণ
অমলেন্দু চক্রবর্তীর ছোটগল্প 'অবিরত চেনামুখ' অবলম্বনে প্রখ্যাত চলচ্চিত্র পরিচালক মৃণাল সেন তৈরি করেন প্রখ্যাত চলচ্চিত্র 'একদিন প্রতিদিন' (And Quiet Rolls the Dawn)। ছবিটি মুক্তি পায় ১৯৭৯ খ্রিস্টাব্দে এবং কান চলচ্চিত্র উৎসবে প্রদর্শিত হয়। উচ্চপ্রশংসিত ছবি বহু জাতীয় পুরস্কার লাভ করে। এরপর ১৯৪৩ খ্রিস্টাব্দের বাংলায় তেতাল্লিশের মন্বন্তরের পটভূমিতে রচিত উপন্যাস-'আকালের সন্ধানে' নিয়েও মৃণাল সেন চলচ্চিত্রায়ণ করেন এবং ছবিটি মুক্তি পায় ১৯৮০ খ্রিস্টাব্দে। ছবিটি ১৯৮১-তে বার্লিন চলচ্চিত্র উৎসবে 'সিলভার বিয়ার' পুরস্কারে ভূষিত হয়।
জীবনাবসান
অমলেন্দু চক্রবর্তী ২০০৯ খ্রিস্টাব্দে ১৫ ই জুন কলকাতার বাগুইআটিতে নিজ বাসভবনে প্রয়াত হন।
নারীমুক্তি আন্দোলন (ফ্রান্স)
নারী মুক্তি আন্দোলন (এমএলএফ, ) হল একটি ফরাসি স্বায়ত্তশাসিত, একক-লিঙ্গের নারীবাদী আন্দোলন যা নারীর শারীরিক স্বায়ত্তশাসনের পক্ষে এবং পুরুষতান্ত্রিক সমাজকে চ্যালেঞ্জ করে। এটি ১৯৭০ সালে প্রতিষ্ঠিত হয়েছিল, মার্কিন নারী মুক্তি আন্দোলন এবং মে ১৯৬৮-এর ঘটনার পরিপ্রেক্ষিতে। আন্দোলনটি জঙ্গিবাদের ঐতিহ্যগত রূপকে চ্যালেঞ্জ করে: এটি সাধারণ সমাবেশ, ছোট বিকেন্দ্রীভূত গোষ্ঠীর মাধ্যমে কাজ করে এবং এতে সংসদীয়-অতিরিক্ত ক্রিয়াকলাপ যেমন অনুষ্ঠান সংগঠন, আবেদন করা এবং স্বাক্ষর করা, জনসভার আয়োজন ইত্যাদিও রয়েছে।
ইতিহাস
২৬ আগস্ট, ১৯৭০-এ, এক ডজন বেনামী কর্মী অজানা সৈনিকের স্ত্রীর প্রশংসায় আর্ক ডি ট্রায়মফের পাদদেশে পুষ্পস্তবক অর্পণ করেছিল। ক্যাথি বার্নহাইম, ক্রিস্টিন ডেলফি, মনিক উইটিগ, ক্রিশ্চিয়ান রোচেফোর্ট এবং নমাস্কার শক্তিনি সহ নয়জন মহিলার নেতৃত্বে এই কর্মকাণ্ড পরিচালিত হয়েছিল। তাদের ব্যানারে এই বাক্যাংশটি প্রদর্শন করা হয়েছিল: "অচেনা সৈনিকের চেয়েও অজানা রয়েছে: তার স্ত্রী"
তাদেরকে পুলিশ তাৎক্ষণিকভাবে গ্রেপ্তার করেছিল, কিন্তু পরের দিন প্রেস ঘোষণা করে "এমএলএফের জন্ম"।
আন্দোলনের প্রথম পদক্ষেপগুলির মধ্যে ছিল প্লেসিস-রবিনসনের গর্ভবতী কিশোরীদের বিদ্রোহকে সমর্থন করা, যাদের বয়স ছিল ১৩ থেকে ১৭ বছরের মধ্যে। ১৯৭১ সালের শেষের দিকে, বাসিন্দারা, এমএলএফ-এর সাহায্যে, তাদের উপর চাপানো ভাগ্য প্রত্যাখ্যান করার জন্য অনশন শুরু করে: তাদের স্কুল থেকে বাদ দেওয়া হয়, তাদের নিজস্ব পরিবার দ্বারা প্রান্তিক, দুর্ব্যবহারের স্বীকার হয়। বিপরীতে এমএলএফ তাদের সতর্ক করে, সাংবাদিক ও লেখিকা সিমোন ডি বোভোয়ার সাথে তাদের সাথে দেখা করতে যান।
আফ্রিকায়িত মৌমাছি
আফ্রিকায়িত মৌমাছি, আফ্রিকায়িত মধুমক্ষী হিসেবে পরিচিত। তবে প্রচলিত ভাষায় "খুনি মৌমাছি" হিসেবেও এটি পরিচিত। এটি পশ্চিমা মৌমাছি (Apis mellifera) প্রজাতির সংকর। এর মুল সংকর প্রজনন ঘটানো হয়েছে আফ্রিকায়িত মৌমাছি (A. m. scutellata), ও বিভিন্ন ইউরোপীয় মৌমাছির মধ্যে। এরকম কিছু ইউরোপীয় মৌমাছির মধ্যে আছে ইতালীয় A. m. ligustica ও আইবেরীয় A. m. iberiensis সহ নানারকম প্রজাতির মৌমাছি।
১৯৫৬ সালে মধুর উৎপাদন বৃদ্ধির লক্ষ্যে, কিছু আফ্রিকার মৌমাছির কলোনী ব্রাজিলে নিয়ে আসা হয়, যাতে করে ব্রাজিলের স্থানীয় মৌমাছির মধ্যে সংকর প্রজনন করা যায়। কিন্তু ১৯৫৭ সালে ২৬ টা রানী মৌমাছি তার ঝাঁক নিয়ে পালিয়ে যায়। এর ফলে ১৯৮৫ সালের মধ্যে দক্ষিণ আমেরিকা থেকে উত্তর আমেরিকা পর্যন্ত এই প্রজাতি ছড়িয়ে পরে। যুক্তরাষ্ট্রের দক্ষিণ টেক্সাসে ১৯৯০ তে মৌচাক পাওয়া যায়।
আফ্রিকায়িত মৌমাছি অন্যান্য প্রজাতির মৌমাছির তুলনায় বেশি প্রতিরক্ষাপ্রবণ, এবং একটু বিরক্ত হলেই আক্রমণ করে। তাদের এই আক্রমণের ক্ষিপ্রতা ইউরোপীয় মৌমাছিকে ছাড়িয়ে গেছে। তারা এক চতুর্থাংশ মাইল (৪০০ মিটার) বেগে ব্যক্তিকে ধাওয়া করতে পারে। তারা একহাজারের কাছাকাছি মানুষ মেরেছে, ইউরোপীয় মৌমাছির তুলনায় আফ্রিকায়িত মৌমাছির হুলে মানুষ দশগুণ বেশি আক্রান্ত হয়েছে। তারা ঘোড়া এবং অন্যান্য প্রাণীও মেরেছে, এমন উদাহরণও দেখা গিয়েছে।
খাদ্য অন্বেষনগত আচরণ
আফ্রিকায়িত মৌমাছির খাদ্য সংগ্রহের জন্য আচরনের একটা সেট দেখা যায়। আফ্রিকায়িত মৌমাছি তরুণ বয়সেই খাদ্য সংগ্রহ শুরু করে এবং ইউরোপীয় মৌমাছির (Apis mellifera) ন্যায় প্রচুর পরিমাণ পরাগ রেণু সংগ্রহ করে। আফ্রিকায়িত মৌমাছির উচ্চহারের প্রজননের সাথে এটা সম্ভবত সংযুক্ত; কারণ উচ্চ প্রজননের হারের জন্য লার্ভাকে প্রচুর পরাগরেণু খেতে হয়। আফ্রিকায়িত মৌমাছি নিম্ন ঘনমাত্রার সুক্রোজের প্রতি কম সংবেদনশীল। এই অভিযোজনের কারণে তারা কম ঘনমাত্রার উৎস সংগ্রহ করে। এখানে থাকে পানি, পরাগরেণু, কমঘনমাত্রার মধু। ফিল্যেল এবং বারট্রাম ২০০২ সালে A. m. scutellata এবং A. m. ligustica এর উপর তুলনামুলক গবেষণা প্রতিবেদন প্রকাশ করেন। সেখানে বলা হয়, এই দুই প্রজাতির মধ্যে পরিবেশগত কারণে আচরণগত পার্থক্য পরিলক্ষিত হয়।
তুণ্ড বর্ধন প্রতিক্রিয়ায় ভিন্নতা
কিছু মৌমাছি কম ঘন সুক্রোজের ঘনমাত্রার প্রতি প্রতিক্রিয়া দেখায়, আবার কিছু মৌমাছি বেশি ঘন সুক্রোজের প্রতি সংবেদনশীল। মৌমাছির কেন এরকম প্রতিক্রিয়া হয় তা তুণ্ডের বর্ধিত অংশ নির্ধারণ করে। যা পিএইয়ার বা তুণ্ড বর্ধন প্রতিক্রিয়া (চিনির দ্রবণ পেলে তুণ্ড সেই দ্রবণকে চোষণ করে, এটাই প্রতিক্রিয়া) নামে পরিচিত। ভিন্ন ভিন্ন প্রজাতির মৌমাছি সুক্রোজের ঘনমাত্রার উপর নির্ভর করে খাদ্য সন্ধানের ভিন্ন ভিন্ন আচরণ দেখায়। যা তাদের তুণ্ড বর্ধন প্রতিক্রিয়াকে প্রকাশ করে।
উদাহরণস্বরুপ, ইউরোপীয় মৌমাছি (Apis mellifera) বৃদ্ধ বয়সে খাবার সন্ধান করে, তারা কম পরাগ রেণু ও অধিক ঘনমাত্রার মধু সংগ্রহ করে। এজন্য ইউরোপীয় মৌমাছি অধিক ঘন উৎসের প্রতি সংবেদনশীল।
মৌমাছির খাদ্য সন্ধানের আচরণে বিবর্তন
মধুমক্ষির বিভিন্ন প্রজাতির মধ্যে আচরণগত পার্থক্য দেখা যায়। এ আচরণগত পার্থক্য দিক অভিমুখী নির্বাচনের ফল। মৌমাছির প্রাকৃতিক জনগোষ্ঠীতে নির্বাচন থেকে দেখা যায়, তরুণ বয়সে কম ঘনমাত্রার সুক্রোজের প্রতি সংবেদনশীলতা এবং কম ঘনমাত্রার সুক্রোজ সংগ্রহের সাথে; সংবেদনশীলতার ইতিবাচক নির্বাচনের সংযোগ আছে। বৃদ্ধ বয়সে অধিক ঘনমাত্রার সুক্রোজের প্রতি সংবেদনশীলতা এবং অধিক ঘনমাত্রার সুক্রোজ সংগ্রহের সাথে; সংবেদনশীলতার ইতিবাচক নির্বাচনের সংযোগ আছে। অধিকন্তু একটা বিষয় হলো, "আচরণের একটা উপাদানে পরিবর্তন হলে সমগ্র উপাদানে পরিবর্তন হয়।"
প্রত্যক্ষ কারণ
মৌমাছির খাদ্য অন্বেষণী আচরণ প্রসঙ্গে অনেক গুলো উপায় আছে দিক-অভিমুখী নির্বাচনের কারণকে বিবেচনা করার। একটি প্রত্যক্ষ কারণ হলো জীবের ক্রমবিকাশ এবং তার সমগ্র জীবনজুড়ে আচরনে প্রভাব স্নায়ুবিক এবং ক্রমবিকাশগত পার্থক্য দিক-অভিমুখী নির্বাচনকে নের্তৃত্ব দেয় এবং মৌমাছির প্রজন্ম থেকে প্রজন্মান্তরে তার খাদ্য অনুসন্ধানী আচরনে পার্থক্য গড়ে দেয়। অক্টোপামিনের (একটি রাসায়নিক উপাদান) পরিমান এরকমই ক্রমবিকাশে প্রভাব রাখা একটি ফ্যাক্টর।
চূড়ান্ত কারণ
বিবর্তনের দীর্ঘসুত্রিতায় জীব এই আচরণ থেকে সুবিধা পায়। তুণ্ড বৃদ্ধি প্রতিক্রিয়া একটি জিনগত বৈশিষ্ট্য; যেখানে সুক্রোজের ঘনমাত্রা দেখে জিনই নির্ধারণ করে, কোন প্রতিক্রিয়া প্রদর্শিত হবে। প্রাকৃতিক নির্বাচন; জিনকে মৌমাছির জনগোষ্ঠীতে বিতরণের মাধ্যমে পরিচালনা করে আচরণগত স্বভাবকে সরাসরি স্থানান্তরে সক্ষম।
যখন আফ্রিকায়িত আবাসস্থলে উৎসের ঘাটতি দেখা যেতে শুরু করলো, তখন মৌমাছিদের টিকে থাকতে প্রচুর পরিমাণে উৎস সংগ্রহ করা প্রয়োজন হয়ে পরে। এরকম পরিবেশে যেসব মৌমাছির তুণ্ড জিনগতভাবে সুক্রোজের প্রাচুর্যতার প্রতি সংবেদনশীলতা দেখায়, যারা ঘন মধু খেয়ে অভ্যস্ত তারা এ প্রতিকুল পরিবেশে টিকে থাকতে পারবে না। আফ্রিকায়িত মৌমাছি কম ঘনমাত্রার প্রতি সংবেদনশীলতার কারণ সম্ভবত, তাদেরকে এরকম বিরুপ পরিস্থিতি মোকাবিলা করতে হয়েছে। সেখানে যেসব মৌমাছি কম ঘনমাত্রার প্রতি সংবেদনশীল ছিল, তারাই টিকে থেকে বংশবিস্তার করতে পেরেছে।
গোপালপুর ইউনিয়ন, বদরগঞ্জ
গোপালপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ১০.৮৭ বর্গকিমি (৪.২০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৮,০০০ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৪টি।
রবীন্দ্রনাথ ঠাকুরের জীবন (১৯০১–১৯৩২)
রবীন্দ্রনাথ ঠাকুরের জীবন (১৯০১–১৯৩২) কবির জীবনের শান্তিনিকেতন বাস এবং এশিয়া, ইউরোপ ও জাপান ভ্রমণ পর্ব।
শান্তিনিকেতন
১৯০১ সালে রবীন্দ্রনাথ শিলাইদহ ত্যাগ করে চলে আসেন কলকাতার প্রায় ১০০ মাইল উত্তর-পশ্চিমে অবস্থিত শান্তিনিকেতনে (বর্তমানে পশ্চিমবঙ্গ রাজ্যের বীরভূম জেলায় অবস্থিত)। ১৮৬৩ সালের রবীন্দ্রনাথের পিতা দেবেন্দ্রনাথ ঠাকুর শান্তিনিকেতন রুক্ষ অনুর্বর প্রান্তরের লাল কাঁকুড়ে মাটির সৌন্দর্যে মুগ্ধ হয়ে এখানে সাত একর জমি ক্রয় করেছিলেন আশ্রম স্থাপন করার মানসে। নির্মাণ করিয়েছিলেন একটি ভবন ও শ্বেতপাথরের মেঝে-বিশিষ্ট একটি প্রার্থনা মন্দির। এখানেই আম্রকুঞ্জ ও উদ্যানের মাঝে একটি গ্রন্থাগার সহ রবীন্দ্রনাথ স্থাপন করেন তার পরীক্ষামূলক ব্রহ্মবিদ্যালয়। জীবনের এই পর্বেই কবিকে শোকাহত করে প্রয়াত হলে কবিপত্নী মৃণালিনী দেবী (১৯০১), কন্যা রেণুকা (১৯০৩) ও পুত্র শমীন্দ্রনাথ (১৯০৭)। ১৯০৫ সালের ১৯ জানুয়ারি ৮৭ বছর বয়সে রবীন্দ্রনাথের পিতৃদেব দেবেন্দ্রনাথ প্রয়াত হলেন। এরপর থেকে পৈত্রিক সম্পত্তির উত্তরাধিকার হিসেবে প্রতি মাসে ১,২৫০-১,৫০০ টাকা মাসোহারা পেতে শুরু করেন রবীন্দ্রনাথ। এছাড়া ত্রিপুরার মহারাজার কাছ থেকে পেতেন অনুদান স্বরূপ কিছু অর্থ। স্ত্রীর গহনা ও পুরীর সৈকতাবাসটি বিক্রয় করে কিছু অর্থ পান। আর পান তার রচনার সহস্রাধিক কপি প্রকাশের সম্মানী স্বরূপ সামান্য কিছু অর্থ (২,০০০ টাকা)।
বাঙালি পাঠকসমাজে রবীন্দ্রনাথের পরিচিতি ও খ্যাতি বৃদ্ধি পেতে থাকে। প্রকাশিত হয় নৈবেদ্য (১৯০১) ও খেয়া (১৯০৬) প্রভৃতি কাব্যগ্রন্থ। তার রচনার মধ্যমানের কিছু অনুবাদও প্রকাশিত হতে থাকে অন্যান্য ভাষায়। এই সময় চিত্রকর উইলিয়াম রোদেনস্টাইন প্রমুখ গুণমুগ্ধদের অনুরোধক্রমে রবীন্দ্রনাথ ইংরেজি মুক্তছন্দে নিজের রচনা অনুবাদ করতে শুরু করেন। ১৯১২ সালে রচনার ইংরেজি অনুবাদের গুচ্ছ নিয়ে রবীন্দ্রনাথ উপস্থিত হন ইংল্যান্ডে। সেখানে এই রচনা পাঠ করলে একাধিক বিশিষ্ট ইংরেজ ব্যক্তিত্ব তার প্রতি আকৃষ্ট হন। এঁদের মধ্যে উল্লেখযোগ্য ছিলেন ইংরেজ মিশনারি ও গান্ধীবাদী চার্লস এফ অ্যান্ড্রুজ, অ্যাংলো-আইরিশ কবি উইলিয়াম বাটলার ইয়েটস, এজরা পাউন্ড, রবার্ট ব্রিজেস, আর্নেস্ট রাইস ও টমাস স্টার্জ মুর প্রমুখ। পরে ইয়েটস ইন্ডিয়া সোসাইটি প্রকাশিত গীতাঞ্জলি কাব্যগ্রন্থের ইংরেজি অনুবাদটির মুখবন্ধ রচনা করে দেন। অ্যান্ড্রুজ কবির সঙ্গে কাজ করার উদ্দেশ্যে চলে আসেন ভারতে।
thumbnail|right|165px|[[শিংগুয়া বিশ্ববিদ্যালয়|শিংগুয়া বিশ্ববিদ্যালয়ের (清華大學) গবেষকদের সঙ্গে রবীন্দ্রনাথ (ডানদিকের কেন্দ্রে)। ১৯২৪ সালে চীনে একটি প্রলম্বিত সফরে। (泰戈尔在清华大学讲学)]]
তিনি তার বিদ্যালয়ের নাম রাখেন বিশ্বভারতী। ১৯১৮ সালের ২২ ডিসেম্বর আনুষ্ঠানিকভাবে এই বিদ্যালয়ের শিলান্যাস হয়। পরে ১৯২১ সালে ২২ ডিসেম্বর বিশ্বভারতীর উদ্বোধন হয়। এই বিদ্যালয়ের শিক্ষক ও অধ্যক্ষ রূপে রবীন্দ্রনাথ সর্বদাই ব্যস্ত থাকতেন। সকালে ক্লাস নিতেন এবং বিকেলে ও সন্ধ্যায় ছাত্রদের জন্য রচনা করতেন পাঠ্যপুস্তক। ১৯১৯ সাল থেকে ১৯২১ সালের মধ্যে বিশ্বভারতীর জন্য অর্থসংগ্রহের উদ্দেশ্যে তিনি ইউরোপ ও যুক্তরাষ্ট্রে ভ্রমণও করেন।
খ্রিষ্টপূর্ব ১৯৪
খ্রিষ্টপূর্ব ১৯৪ প্রাক-জুলিয় রোমান বর্ষপঞ্জীর একটি সাধারণ বছর। সেই সময়ে এই বছর আফ্রিকানাস ও লঙজাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৫৬০ বছর; রোম প্রতিষ্ঠার বছর)। এই বছরকে খ্রিষ্টপূর্ব ১৯৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
আবাজা ছাগল
আবাজা উত্তর-পূর্ব তুরস্কের ছাগলের একটি দেশীয় জাত। এদের দুধের জন্য পালন করা হয়, তবে এদের তুলনামূলকভাবে মাংসের উৎপাদন ভাল । সামান্য সংখ্যক হবার কারণে এই জাতের মধ্যে একটি উচ্চ ডিগ্রি ইনব্রিডিং(নিকট আত্মীয়তাসূত্রে আবদ্ধ প্রাণীদের মধ্যে সন্তান জন্মদান)  রয়েছে, যার কারণে এরা "ঝুঁকিতে" রয়েছে।
তাদের লোম ছোট, নরম এবং গোলাপী-সাদা বর্ণের। মুখ, চোখ এবং পায়ের চারপাশে রঙিন চিহ্ন রয়েছে। পুরুষদের দীর্ঘ, সমতল, তরবারি আকৃতির শিং থাকে। তবে নারীরা সাধারণত  শিংবিহীন হয় ।
দুগ্ধ ছাগল হিসাবে এই জাতটির বাঁট ভাল উন্নত এবং গড়ে প্রায় দুধের ফলন পাওয়া যায় । আবাজা ছাগল থেকে উৎপাদিত দুধ আবাজা পনির তৈরি করতে ব্যবহৃত হয়। এটি একটি জাতীয় ও আন্তর্জাতিক খ্যাতিসম্পন্ন সেমি-হার্ড, হালকা নুনযুক্ত পনির।
কাইল চ্যান্ডলার
কাইল মার্টিন চ্যান্ডলার (জন্ম 17 সেপ্টেম্বর, 1965) একজন আমেরিকান অভিনেতা। ১৯৮৮ সালে একটি টেলিভিশন চলচ্চিত্র ‘ কুইট ভিক্টরি: দ্য চার্লি ওয়েডেমায়ার স্টোরি’ এর মাধ্যমে তাঁর পর্দার অভিনয়ের সূচনা হয়েছিল, চ্যান্ডলারের প্রথম নিয়মিত টেলিভিশন ভূমিকা ছিল এবিসি নাটক হোমফ্রন্টে (১৯৯১ -৯৩)। এরপরে সিবিএস সিরিজ আর্লি সংস্করণে (১৯৯৬-২০০০) গ্যারি হবসনের প্রধান চরিত্রে অভিনয় করা হয়েছিল, যার জন্য তিনি টেলিভিশনে সেরা অভিনেতার শনি অ্যাওয়ার্ড অর্জন করেছিলেন । তাঁর অন্যান্য টেলিভিশনের ভূমিকায় সিটকম অন্তর্ভুক্ত রয়েছে জোয়ান সম্পর্কে কী? (২০০১) এবং আইনি নাটক দ্য লিয়নের ডেন (২০০৩) উভয়ই স্বল্পস্থায়ী, এবং গ্রি অ্যানাটমি মেডিক্যাল নাটকটিতে একটি প্রশংসিত অতিথি উপস্থিত ছিলেন, যার জন্য চ্যানডলার তাঁর প্রথম প্রাইমটাইম এমি অ্যাওয়ার্ডের মনোনয়ন পেয়েছিলেন।
জীবনের প্রথমার্ধ
চ্যান্ডলারের জন্ম নিউ ইয়র্কের বাফেলোতে, ফার্মাসিউটিক্যাল বিক্রয় প্রতিনিধি এডওয়ার্ড চ্যান্ডলারের চতুর্থ সন্তান এবং তাঁর স্ত্রী, কালি প্রজননকারী সেলি জ্যানেট (নায়ে মায়ার)।  চ্যান্ডলারের তিন ভাইবোন রয়েছে।
চ্যান্ডলারকে বেড়ে উঠা রোমান ক্যাথলিক (যদিও তিনি তাঁর বাবার মৃত্যুর পরে গির্জার যোগদান বন্ধ করেছিলেন)। তিনি ইলিনয়ের শহরতলির লেক ফরেস্টে বেড়ে ওঠেন, যখন তিনি 11 বছর বয়স পর্যন্ত তাঁর পরিবার জর্জিয়ার লোগানভিলে একটি ছোট খামারে চলে যান। চ্যান্ডলারের মা শো কুকুরের জন্য গ্রেট ডেনস উত্থাপন করেছিলেন; তিনি ছোটবেলায় তার বাবা-মায়ের সাথে কুকুর শোতে ভ্রমণ করেছিলেন এবং তাদের কুকুর বোর্ডিং ক্যানেলটিতে সহায়তা করেছিলেন।
চ্যান্ডলার 1983 সালে জর্জিয়ার মনরো, নিকটস্থ জর্জ ওয়ালটন একাডেমী থেকে স্নাতক ডিগ্রি অর্জন ওয়ালটনে নতুন হয়ে, তিনি ১৯৯ 1979 সালের রাষ্ট্রীয় চ্যাম্পিয়নশিপ ফুটবল দলের সদস্য ছিলেন। তার বাবা হার্ট অ্যাটাকের কারণে মারা যাওয়ার পরের বছর 14 বছর বয়সে তিনি দলটি ছেড়েছিলেন। তিনি ফুটবল ছাড়ার পরে ওয়ালটনে থিয়েটার প্রোগ্রামে অংশ নিয়েছিলেন।
চ্যান্ডলারের বিধবা মা চ্যান্ডলার এবং তার ভাইবোনদের সহায়তার জন্য শিনওয়াটার কেনেলস ব্যবসা চালিয়েছিলেন। তিনি "ব্রিডার, বিচারক এবং চ্যাম্পিয়নশিপ পুরস্কার বিজয়ী হিসাবে গ্রেট ডেন ক্লাব অফ আমেরিকা (জিডিসিএ) এর সাথে অত্যন্ত সক্রিয় ছিলেন।"
হাই স্কুল থেকে স্নাতক শেষ করার পরে, চ্যানডলার জর্জিয়া বিশ্ববিদ্যালয়ে পড়াশোনা করেন, যেখানে তিনি ছিলেন নাটক প্রধান এবং ১৯৮৪ সিগমা অনু ভ্রাতৃত্বের ক্লাসের সদস্য। ১৯৮৮ সালে, সাতটি ক্রেডিট নাটকের স্নাতক ডিগ্রির সংক্ষিপ্ততার সাথে, চ্যানডলার একটি টেলিভিশন চুক্তি অনুসরণ করতে কলেজ থেকে সরে আসেন।
ক্যারিয়ার
১৯৮৮ সালে, চ্যান্ডলারের আমেরিকান ব্রডকাস্টিং সংস্থা স্বাক্ষরিত হয়েছিল এবং এটিবিটির নতুন প্রতিভা প্রোগ্রামের অংশ হিসাবে হলিউডে আনা হয়েছিল। তিনি একই বছর শান্ত টেলিভিশন: দ্য চার্লি ওয়েডেমায়ার স্টোরির সহায়ক নায়ক অভিনেতা হিসাবে তাঁর টেলিভিশন চলচ্চিত্রের সূচনা করেছিলেন। 1988 সালে, চ্যান্ডলার ভারপ্রাপ্ত শিক্ষক মিল্টন ক্যাটসেলাসের সাথে পড়াশোনা করেছিলেন। তাঁর প্রথম বড় অভিনয়ের অভিজ্ঞতাটি টেলিভিশনে আর্মি প্রাইভেট উইলিয়াম গ্রিনিয়ার হিসাবে ট্যুর অফ ডিউটির চরিত্রে সহায়ক ভূমিকা ছিল। সিরিজের শেষ মরসুমের আটটি পর্বে তিনি ভিয়েতনামে লড়াইয়ে যাওয়া বিশেষ অপারেশন স্কোয়াডের একজন সদস্যের ভূমিকা পালন করেছিলেন। ডান|থাম্ব|304x304পিক্সেল| ২০০৮ সালের ডিসেম্বর, বেভারলি হিলসে মেকিং ম্যাজিক হ্যাপি ইভেন্টে চ্যানডলার চ্যানডলার ১৯৯২ সালে জর্জ স্ট্রেইট ফিল্ম পিউর কান্ট্রি-র অন্যতম মূল ভূমিকায় চলচ্চিত্রে আত্মপ্রকাশ করেছিলেন। ১৯৯১ থেকে ১৯৯৩ পর্যন্ত তিনি যেমন একটি সিরিজ নিয়মিত ভূমিকা ছিল ক্লিভল্যান্ড ইন্ডিয়ানস অধিকার ফিল্ডার এবিসি সিরিজে জেফ মেটকাফ Homefront পোষ্ট- একটি নাটক সেট দ্বিতীয় বিশ্বযুদ্ধের নদী চালান, কাল্পনিক শহরে যুগ ওহাইও । হোমফ্রন্ট দুটি মরসুম ধরে দৌড়েছিল, চ্যানডলার সমস্ত 42 এপিসোডে উপস্থিত হয়েছিল।
১৯৯৪ সালে রাউন্ডাবাউট থিয়েটার কোম্পানিতে উইলিয়াম ইঞ্জের পিকনিকের পুনর্জাগরণে অ্যাশলে জুডের সহ-অভিনীত ব্রডওয়ে অভিষেক ঘটে তার। 1996 থেকে 2000 অবধি, চ্যান্ডলার সিবিএস সিরিজের প্রাথমিক সংস্করণে মুখ্য চরিত্রে অভিনয় করেছিলেন, এমন এক ব্যক্তি হিসাবে যিনি ভবিষ্যতে বিপর্যয় পরিবর্তন করার ক্ষমতা রাখেন। তিনি বারের মালিক গ্যারি হবসনকে স্টকব্রোকার হিসাবে চিত্রিত করেছিলেন, যিনি "আগামীকাল পত্রিকা আজকে" পেয়েছেন, তাঁর কাছে একটি রহস্যময় বিড়াল তার বিতরণ করেছিলেন। ১৯৯ 1996 সালে, তিনি হসসন চরিত্রে অভিনয়ের জন্য টেলিভিশনে সেরা অভিনেতার শনি অ্যাওয়ার্ড পেয়েছিলেন। চ্যানডলার সিরিজটির সমস্ত 90 টি পর্বের বৈশিষ্ট্যযুক্ত ছিল যা চারটি মরসুম ধরে চলেছিল। 2001-এ, তিনি এবিসি কমেডি সিরিজ হোয়াট অ্যাট জোয়ান- এর এক মরসুমে বিনিয়োগ ব্যাংকার জ্যাক ইভান্স হিসাবে জোয়ান কুস্যাকের বিপরীতে উপস্থিত হন।
২০০৩ সালে, চ্যান্ডলার রব লোয়ের বিপরীতে স্বল্পস্থায়ী এনবিসি সিরিজ দ্য লিয়নের ডেনের ছয় পর্বে স্কিমিং আইনজীবী গ্রান্ট রাশটনের চরিত্রে অভিনয় করেছিলেন। চলচ্চিত্রে আবারও কাজ করে, চ্যান্ডলার ১৯৩০-এর দশকের চলচ্চিত্র তারকা ব্রুস বক্সার চরিত্রে অভিনয় করেছিলেন ২০০ film সালে নির্মিত কিং কিং কং (চরিত্রটি রোম্যান্টিক চলচ্চিত্র তারকা ব্রুস ক্যাবোটের উপর ভিত্তি করে নির্মিত হয়েছিল, যিনি মূল কিং কং-এ জ্যাক ড্রিসকলের চরিত্রে অভিনয় করেছিলেন)। কাকতালীয়ভাবে, চ্যানডলার পরবর্তীতে দ্য দ্য দ্য আর্থ স্টুড স্টিল- এ জন ড্রিসক্ল অভিনয় করেছিলেন।